кратки шеги за Москва
След победата на октомврийска революция в Русия през 1917 г.победилите комунисти избили или пратили в каторгите руската интелигенция. С течение на годините обаче започнала остро да се чувства нужда от грамотни хора. Взело се партийно решение да се подготвят собствени верни кадри. Тъй като Чапаев бил вече възрастен за тая цел, изпратили помощника му Петка. След 7-8 години Чапаев бил служебно в Москва и решил да се види с Петка. Срещнали се те, хапнали, пийнали и Чапаев го попитал:
 - Ти нали учи някакво висше образование, какво по-точно завърши?
 - Психология, логика и философия.
 На Чапаев това не му говорело нищо и му казал: 
 - Обясни и трите неща, така че аз да ги разбера.
 - Добре: Има двама човека - единият мръсен, другият чист и една баня. Кой ще влезе да се изкъпе?
 - Мръсният - отговорил Чапаев
 - Не ще влезе чистият. Той е свикнал да си е чист. Това е психология. Разбра ли?
 - Разбрах. Давай за другото.
 - Има двама човека - единият мръсен, другият чист и една баня. Кой ще влезе да се изкъпе?
 - Е, нали каза, че чистият.
 - Не, ще влезе мръсният, защото той е мръсен и трябва да се изкъпе. Това е логика. Разбра ли?.
 - Мисля, че да. Давай за третото.
 - Има двама човека - единият мръсен, другият чист и една баня. Кой ще влезе да се изкъпе?
 Чапаев съвсем шашнат извикал:
 - Е..а ли му майката!?
 - А, това вече си го разбрал."Е..а ли му майката?" .Точно това е философията.